Diari Oficial de la Generalitat Valenciana


Sumari del DOGV 4699, del 25-02-2004 (2004/1419)

RESOLUCIÓ de 26 de gener de 2004, del conseller de Sanitat, que denega l'autorització d'una nova oficina de farmàcia en aplicació del mòdul turístic al municipi d'Alcalà de Xivert.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/1419


Data del document
:   26-01-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * Alcalà de Xivert
    * farmacologia
    * legislació farmacèutica
    * procediment administratiu

RESOLUCIÓ de 26 de gener de 2004, del conseller de Sanitat, que denega l'autorització d'una nova oficina de farmàcia en aplicació del mòdul turístic al municipi d'Alcalà de Xivert. [2004/X1419]
  
Vist l'expedient iniciat a instància de Patricia Martínez Rodes, en data de 13 d'agost de 2003, a fi de sol·licitar l'autorització d'una nova oficina de farmàcia en el municipi citat, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents:
  
Antecedents de fet
  
I. Patricia Martínez Rodes, en data de 13 d'agost de 2003, sol·licita l'autorització d'una nova oficina de farmàcia en el municipi esmentat, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. El tràmit de l'expedient es posà de manifest als farmacèutics del municipi d'Alcalà de Xivert, i es va formular escrit d'oposició a la concessió de l'autorització sol·licitada, per part de José Manuel Muñoz Marín i per part d'Ezequiel Tortajada Vidal.
  
III. Tramitat l'expedient segons que disposa el Decret 149/2001, de 5 d'octubre, pel quals s'establix el procediment per a l'autorització de noves oficines de farmàcia, la Direcció General de Farmàcia i Productes Sanitaris emet un informe desfavorable a la concessió de l'autorització sol·licitada.
  
Als anteriors fets s'apliquen els següents
  
Fonaments jurídics
  
I. Esta Conselleria de Sanitat és competent per a resoldre la present sol·licitud en virtut del que disposen el Reial Decret 278/80, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, mitjançant el qual s'establix el procediment per a l'autorització de noves oficines de farmàcia i el Decret 116/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat.
  
II. D'acord amb l'article 3 del Decret 149/2001, de 5 d'octubre, del Govern Valencià, mitjançant el qual s'establix el procediment per a l'autorització de noves oficines de farmàcia ?en les zones farmacèutiques turístiques i en els municipis que, dins de les zones farmacèutiques generals, consten com a municipis turístics en el Mapa de Zones Farmacèutiques de la Comunitat Valenciana, una vegada ajustada la proporció habitants/farmàcia basant-se en el mòdul bàsic general, complementàriament es podrà establir una oficina de farmàcia per cada 3.500 habitants estacionals?.
  
D'acord amb l'article 6 i següents del Decret 149/2001, de 5 d'octubre, del Govern Valencià, ?les autoritzacions s'adjudicaran als sol·licitants atenent la puntuació obtinguda per cada un d'ells d'acord amb el barem que per a això s'establisca?- i no directament com pretén la sol·licitant.
  
A més, d'acord amb l'article 18.3 de la Llei 6/1998, de 22 de juny, d'Ordenació Farmacèutica de la Comunitat Valenciana, ?l'autorització d'oficines de farmàcia en zones turístiques en funció de la població d'este caràcter, haurà de contindre referència a la ubicació de l'oficina autoritzada, a fi que coincidisca amb la situació i assentament de la població estacional o temporal que fonamenta la seua autorització?. I el paràgraf tercer de l'article 5 del Decret 149/2001, de 5 d'octubre, disposa que en els procediments iniciats en aplicació del mòdul turístic, es resoldran ?fent-se en la resolució referència expressa a la zona del municipi, clarament delimitada, on haurà d'ubicar-se la nova oficina de farmàcia?.
  
D'altra banda, l'informe de l'alcaldessa d'Alcalà de Xivert, de data 28 d'octubre del 2003, no és conforme amb l'article 4 del Decret 149/2001, de 5 d'octubre, del Govern Valencià, mitjançant el qual s'establix el procediment per a l'autorització de noves oficines de farmàcia, atés que s'hi fa una estimació de la població estacional i no un certificat d'esta en funció ?del nombre de vivendes de segona residència, places hoteleres, càmpings i la resta d'allotjaments temporals?, com establix el citat decret.
  
En conseqüència, únicament pot computar-se la població acreditada mitjançant la documentació presentada. En el supòsit de considerar degudament acreditada la població estacional mitjançant un certificat emés per un organisme oficial competent i no mitjançant informe, d'acord amb l'article 4 del Decret 149/2001, de 5 d'octubre, del Govern Valencià, mitjançant el qual s'establix el procediment per a l'autorització de noves oficines de farmàcia i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix que ?per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, imputant-se a les vivendes de segona residència una capacitat de quatre habitants per vivenda?. Per tant, no s'acrediten habitants estacionals, i no es complix el mòdul de 3.500 habitants estacionals que establix l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova oficina de farmàcia en aplicació del mòdul turístic.
  
Quant a la petició d'autorització d'acord amb el RD 11/ 1996, de 17 de juny, és clarament extemporània ja que eixe reial decret va ser derogat per la Llei 16/1997, de 25 d'abril, de Regulació de Servicis de les Oficines de Farmàcia i no es troba vigent en la data de la petició.
  
En conseqüència, vistos els fets i fonaments jurídics anteriors, resolc denegar l'autorització administrativa per a l'establiment d'una nova oficina de farmàcia en el municipi d'Alcalà de Xivert en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància de Patricia Martínez Rodes.
  
Que es publique esta resolució en el Diari Oficial de la Generalitat Valenciana amb l'advertiment que exhaurix la via administrativa i que hi poden interposar un recurs contenciós administratiu en el termini de dos mesos, comptadors a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.